
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO
„DĖL PRITARIMO KULTŪROS PROJEKTŲ ĮGYVENDINIMUI“ 

2026-09-

1. Parengto sprendimo projekto tikslas ir uždaviniai.
Sprendimo projekto tikslas – pritarti Kretingos muziejaus projekto „Paroda „Kretynga. Sugrįžimas“ įgyvendinimui, dalyvaujant jam pareiškėjo teisėmis, ir numatyti Kretingos rajono savivaldybės biudžete ne mažiau kaip 10 proc. nuo visų tinkamų finansuoti minimo projekto išlaidų.
Pritarti Kretingos rajono savivaldybės M. Valančiaus viešosios bibliotekos projektų „Profesionaliojo ir mėgėjų meno sinergija: naujos žinios ir gilesnės patirtys“, „Knygų klubų kultūra: nuo skaitymo iki dialogo“ ir „Talentas iš lentynos“, Kretingos rajono Salantų kultūros centro projektų „GAID.art / Salantai bunda“ ir „Tarptautinis gyvosios istorijos festivalis „Kuršē ont Imbaries“, Kartenos bendruomenės centro „Kartena“ projekto „Žolinė Kartenoje“, Kretingos rajono kultūros centro projektų „XXIII tarptautinis jaunimo teatrų festivalis-kūrybinė laboratorija „Atžalyno scena“, „Karolštato festivalis: tėkmės kodas“, „Darbuotojų kūrybinių kompetencijų ugdymas „3K – Kultūrą Kurkime Kartu“, Kretingos rajono Darbėnų gimnazijos projekto „Darbėnai. Tapatybė akmenyje“ įgyvendinimui, dalyvaujant jiems pareiškėjų teisėmis, ir numatyti Kretingos rajono savivaldybės biudžete ne mažiau kaip 30 proc. nuo visų tinkamų finansuoti minimų projektų išlaidų. Pritarti Kretingos rajono kultūros centro projektui „4th International Choral Music Festival „Baltic Harmonies“ / IV tarptautinis chorinės muzikos festivalis „Baltijos sąskambiai“, dalyvaujant jam pareiškėjo teisėmis, ir numatyti Kretingos rajono savivaldybės biudžete ne mažiau kaip 20 proc. nuo visų tinkamų finansuoti minimo projekto išlaidų.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai galioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Kvietimas teikti paraiškas parengtas vadovaujantis Lietuvos kultūros tarybos (toliau – Kultūros taryba) administruojamomis lėšomis finansuojamų projektų teikimo gairėmis, patvirtintomis Lietuvos Respublikos kultūros ministro 2021 m. gruodžio 29 d. įsakymu Nr. ĮV-1487 „Dėl Lietuvos kultūros tarybos administruojamomis lėšomis finansuojamų projektų teikimo gairių ir stipendijų kultūros ir meno kūrėjams skyrimo tvarkos aprašo patvirtinimo“ (2026 m. birželio 19 d. Nr. ĮV-484 redakcija). 
Tolygios kultūrinės raidos programos projektų finansavimo intensyvumas – iki 70 procentų projekto įgyvendinimui reikalingo finansavimo, o projektui įgyvendinti reikalinga lėšų dalis, kurios nepadengia skirtos lėšos, turi sudaryti ne mažiau nei 30 procentų viso projekto poreikio (veiklų išlaidų). Ne mažiau nei 30 procentų projekto biudžeto lėšų turi sudaryti savivaldybės skiriamos lėšos. 
Atminties institucijos: muziejai, bibliotekos, archyvai programos projektų finansavimo intensyvumas – iki 90 procentų projekto įgyvendinimui reikalingo finansavimo, o projektui įgyvendinti reikalinga lėšų dalis, kurios nepadengia skirtos lėšos, turi sudaryti ne mažiau nei 10 procentų viso projekto poreikio (veiklų išlaidų). Ne mažiau nei 10 procentų projekto biudžeto lėšų turi sudaryti savivaldybės skiriamos lėšos.
Teikiant projektų paraiškas tinkami dokumentai, įrodantys tokį prisidėjimą, yra dėl projektų finansavimo sudarytos sutartys ar preliminarios sutartys, ketinimų protokolai, raštai, laiškai ar kiti rašytiniai dokumentai, iš kurių būtų galima nustatyti lėšų dydį, jų skyrimo tikslą bei susitarimą sudariusius subjektus.
Kretingos rajono kultūros centro projektas „4th International Choral Music Festival „Baltic Harmonies“ / IV tarptautinis chorinės muzikos festivalis „Baltijos sąskambiai“ teikiamas INTEREG VI-A Latvija-Lietuva 2021–2027 metų fondo programai. Projektų finansavimo intensyvumas – iki 80 proc. projekto įgyvendinimui reikalingo finansavimo, o projektui įgyvendinti reikalinga lėšų dalis, kurios nepadengia skirtos lėšos, turi sudaryti ne mažiau nei 20 procentų viso projekto poreikio (veiklų išlaidų).
3. Kokių rezultatų laukiama.
Kretingos muziejaus projekto „Paroda „Kretynga. Sugrįžimas“ idėja – sugrąžinti (daugiau kaip po 130 metų) originalų P. Mongirdaitės fotografijų albumą „Kretynga“ į jo sukūrimo vietą – Kretingos dvaro rūmus. Sukurti šiuolaikišką, įvairioms auditorijoms prieinamą kultūros paveldo pažinimo formą, jungiančią autentišką eksponatą, didelio formato fotografijų reprodukcijas, garsinį pasakojimą, istorinį komentarą bei leidinį.
Kretingos rajono savivaldybės M. Valančiaus viešosios bibliotekos projekto „Profesionaliojo ir mėgėjų meno sinergija: naujos žinios ir gilesnės patirtys“ idėja – organizuoti mokymus Kretingos rajono kaimo vietovėse veikiančių kultūros įstaigų, bendruomenių atstovams, surengti profesionaliojo ir mėgėjų meno sinergiją užtikrinančius renginius. Projekto „Knygų klubų kultūra: nuo skaitymo iki dialogo“ idėja – plėsti ir populiarinti knygų klubų kultūrą, suburti Kretingos, Vakarų Lietuvos bei užsienyje gyvenančių lietuvių diasporos skaitančios bendruomenės knygų klubus bendram kultūriniam dialogui. Projekto „Talentas iš lentynos“ idėja – sudaryti sąlygas (praktinės dirbtuvės, edukacijos su kultūros ir meno profesionalais) skirtingų interesų ir gebėjimų jauniems žmonėms atrasti ir ugdyti savo kūrybinius gebėjimus.
Kretingos rajono Salantų kultūros centro projekto „GAID.art / Salantai bunda“ idėja – profesionalaus meno sklaida, atskleidžiant miesto tapatybę, viešųjų erdvių pritaikymas naujoms kultūrinėms patirtims. Projekto „Tarptautinis gyvosios istorijos festivalis „Kuršē ont Imbaries“ idėja – tęsti festivalį, papildant jį nauju turiniu. 
Kartenos bendruomenės centro projekto „Žolinė Kartenoje“ idėja – atgaivinti ir aktualizuoti  bendruomenines tradicijas Kartenoje, įprasminant J. A. Pabrėžos kultūrinį, dvasinį, mokslinį palikimą.
Kretingos rajono kultūros centro projekto „XXIII tarptautinis jaunimo teatrų festivalis-kūrybinė laboratorija „Atžalyno scena“ idėja – tęsti kultūros ir meno projekto lyderystę Lietuvoje ir Europoje, ieškant naujų raiškos ir pažinimo formų bei apjungiant Kretingos kūrėjus, įvairių sričių kultūros ir meno profesionalus ir vietos bendruomenę. Projekto „Karolštato festivalis: tėkmės kodas“ idėja – meninių įvykių ciklu atskleisti Kretingos krašto tapatybę. Projekto „Darbuotojų kūrybinių kompetencijų ugdymas „3K – Kultūrą Kurkime Kartu“ idėja – stiprinti kultūros darbuotojų profesines kompetencijas ir gebėjimą kurti šiuolaikiškas, bendruomenę įtraukiančias kultūrines veiklas. Projekto  „4th International Choral Music Festival „Baltic Harmonies“ / IV tarptautinis chorinės muzikos festivalis „Baltijos sąskambiai“ idėja – stiprinti Baltijos šalių kultūrinį bei muzikinį dialogą, aktualizuojant chorinį dainavimą.
Kretingos rajono Darbėnų gimnazijos projekto „Darbėnai. Tapatybė akmenyje“ idėja – stiprinti Darbėnų bendruomenės kultūrinį identitetą profesionalaus meno, jaunimo kūrybos ir kultūrinės vietokūros priemonėmis, nuosekliai kurti Darbėnų miestelio lauko galeriją – skulptūrų kelią.
4. Lėšų poreikis ir šaltiniai.
Kretingos rajono savivaldybės strateginio plano programoje „Kultūra“ yra numatyta 2.2.1.2 priemonė „Kultūros projektų kofinansavimas“. Kasmet Kretingos rajono savivaldybės biudžete numatomos lėšos šiai priemonei įgyvendinti.
5. Kiti sprendimui priimti reikalingi pagrindimai, skaičiavimai, paaiškinimai
Lėšos iš Kretingos rajono savivaldybės biudžeto projektų kofinansavimui bus reikalingos 2027 m.:
Kretingos muziejaus projektui „Paroda „Kretynga. Sugrįžimas – 1164,31 Eur.
Kretingos rajono savivaldybės M. Valančiaus viešosios bibliotekos projektui „Profesionaliojo ir mėgėjų meno sinergija: naujos žinios ir gilesnės patirtys“ – 3000,00 Eur, projektui „Knygų klubų kultūra: nuo skaitymo iki dialogo“ – 3570,00 Eur, projektui „Talentas iš lentynos“ – 3360,00 Eur. 
Kretingos rajono Salantų kultūros centro projektui „GAID.art / Salantai bunda“ – 9000,00 Eur, projektui „Tarptautinis gyvosios istorijos festivalis „Kuršē ont Imbaries“ – 12428,60 Eur. 
Kartenos bendruomenės centro projektui „Žolinė Kartenoje“ – 10714,00 Eur. 
Kretingos rajono kultūros centro projektui „XXIII tarptautinis jaunimo teatrų festivalis-kūrybinė laboratorija „Atžalyno scena“ – 10114,00 Eur, projektui „Karolštato festivalis: tėkmės kodas“ – 16715,00 Eur, projektui „Darbuotojų kūrybinių kompetencijų ugdymas „3K – Kultūrą Kurkime Kartu“ – 2143,00 Eur, projektui „4th International Choral Music Festival „Baltic Harmonies“ / IV tarptautinis chorinės muzikos festivalis „Baltijos sąskambiai“ – 3750,00 Eur.
Kretingos rajono Darbėnų gimnazijos projektui „Darbėnai. Tapatybė akmenyje“ – 12000,00 Eur.
Iš viso kultūros projektų kofinansavimui 2027 m. reikalinga suma – 75958,91 Eur.
6. Teisės akto projekto antikorupcinio vertinimo išvada dėl sprendimo projekto teikimo antikorupciniam vertinimui.
Teisės aktuose nenumatytas sprendimo projekto antikorupcinis vertinimas.
7.	Autorius ar autorių grupė. 
Kultūros ir sporto skyriaus vedėja Dalia Činkienė.

